**ความน่าเชื่อถือ ความเร็ว ความปลอดภัย cyber security**

สถาบันนวัตกรรมการเรียนรู้ได้มีการเปลี่ยนโปรโตคอลสำหรับเข้าใช้งานเว็บไซต์จาก **HTTP** (Hypertext Transfer Protocol) เป็น **HTTPS** (Hypertext Transfer Protocol Secure) โดยโปรโตคอลแบบ HTTPS นั้นข้อมูลในเว็บไซต์จะถูกเข้ารหัสเพื่อความปลอดภัยในการรับส่งข้อมูลระหว่างผู้ใช้งานกับ Web server ป้องกันการถูกดักจับข้อมูล โดยใช้เทคโนโลยีการเข้ารหัสข้อมูล SSL หรือ Secure Socket Layer โดยสถาบันฯได้รับความอนุเคราะห์ SSL Certificate จากกองเทคโนโลยีสารสนเทศ ม.มหิดล เพื่อใช้ในการติดตั้งลงในเครื่อง Web Server ของสถาบันฯ การเปลี่ยน โปรโตคอลจาก HTTP เป็น HTTPS ไม่เพียงแค่เรื่องความปลอดภัยเท่านั้น ยังสร้างความน่าเชื่อถือให้กับเว็บไซต์ได้อีกด้วย

ในส่วนของการป้องกันผู้บุกรุกหรือผู้ไม่หวังดีเข้ามาก่อกวนในเว็บไซต์ สถาบันฯได้มีการติดตั้ง **Plugin CleanTalk Anti-Spam** ลงในเว็บไซต์ที่พัฒนาด้วย Wordpress เพื่อเป็นการดักจับ Spam ที่เข้ามาทำการสมัครสมาชิกเว็บบอร์ดและเข้ามาทำการการกรอกแบบฟอร์มติดต่อ