**การศึกษาอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์**

**A Study of Silver-Identity and Tourism Promotion Traditions of Surin Province**

ยโสธารา ศิริภาประภากร[[1]](#footnote-1)

สุริยา คลังฤทธิ์

ผศ.ดร สุพัตรา วะยะลุน

**บทคัดย่อ**

การศึกษาเรื่อง อัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ มีวัตถุประสงค์ คือ (1) เพื่อศึกษาลวดลายของประเกือมเงินของจังหวัดสุรินทร์ (2) เพื่อศึกษาฐานคติความเชื่อ คำสอน ที่มีต่อลายประเกือมเงิน ของจังหวัดสุรินทร์ (3) เพื่อศึกษาอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ผลสรุปจากการวิจัย คือ งานวิจัยนี้ที่มุ่งแสวงหาคำตอบโดยกระบวนการศึกษาวิจัย วิเคราะห์ ให้เป็นชุดความรู้เพื่อการนำไปใช้ ในด้านการสร้างสรรค์ทางมรดกภูมิปัญญาทางวัฒนธรรมท้องถิ่นที่มีมาและนำมาประยุกต์ใช้ ในงานประจำปีของกลุ่มชนที่มีศิลปะ การแสดง วรรณกรรม การเล่าเรื่องราว และศาสตร์แห่งลวดลายที่ปรากฏบนพื้นผิวของประเกือมเงินเมืองสุรินทร์ ซึ่งจะเป็นเรื่องใหม่ ที่สร้างความน่าสนใจ แห่งวงการท่องเที่ยวเชิงวัฒนธรรมเชิงวัฒนธรรม มีประสิทธิภาพและเพิ่มมูลค่า ความน่าสนใจ ได้ความหมาย ได้ความรู้ บอกเล่าเรื่องราวของบรรพบุรุษให้เป็นที่จดจารึกในจิตวิญญาณ ได้อย่างน่าสนใจ ดังนั้นการศึกษาวิจัย เรื่อง อัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ที่สามารถตอบได้ถึง 3 อย่างที่น่าสนใจ คือ (1) ที่มาของลวดลาย (2) ความเชื่อและคำสอน (3) อัตลักษณ์กับประเพณีส่งเสริมการท่องเที่ยวของจังหวัดสุรินทร์ ซึ่งเป็นการส่งเสริมด้านการท่องเที่ยวของจังหวัดสุรินทร์ และเป็นการสร้างอัตลักษณ์หนึ่งเดียวที่มีในจังหวัดสุรินทร์ ให้เกิดความน่าสนใจ อยากจับต้อง รู้ความหมาย มีที่มา โดยผ่านประเพณีประจำปีที่มีศิลปะการแสดง โชว์ผ้าไหมให้มีการสอดแสรกเนื้อหาลงไปในขณะแสดง เพื่อดึงดูด ให้ผู้ชมได้เกิดจิตนาการไปพร้อมกัน ซึ่งสามารถสร้างแรงดึงดูด ต่อผู้ชมให้รู้ความหมาย สามารถเพิ่มมูลค่าได้ทั้งนี้จะมีประโยชน์ต่อผู้บริโภคและผู้ประกอบการค้า โดยตรงที่จะอธิบาย ให้ความหมาย สื่อความหมายที่มาได้ และผู้มารับบริการสามารถเข้าใจความหมาย ที่มา ความสำคัญได้

**คำสำคัญ:** อัตลักษณ์ประเกือม, การส่งเสริมการท่องเที่ยว, จังหวัดสุรินทร์

**Abstract**

Study about identity, money merit and tourism promotion traditions of Surin Province. The objective is (1) to study the pattern of silver beads in Surin province (2) to study the beliefs and teachings about silver beads Of Surin (3) to study the identity, about the silver and tourism promotion traditions of Surin The conclusion of this research is that this research aims to find the answer by researching the analysis process into a set of knowledge for use. In the field of creativity, heritage and local cultural knowledge that has been applied. In the annual event of the folk groups that are performing arts, literature, storytelling And the science of patterns that appear on the surface of the silver jewelry of Surin Which will be a new story That is interesting Of cultural tourism and cultural tourism Effective and add value, interesting, meaning meaning. Knowledge tells the story of ancestors to be inscribed in the soul. Interestingly Therefore, research on identity, money support, and tourism promotion traditions of Surin Province Which can answer up to 3 things that are interesting are (1) the origin of patterns (2) beliefs and teachings (3) identity and traditions of Surin province Which is promoting tourism in Surin Province And creating the only identity that is available in Surin province To be interesting, want to know the meaning, come through the annual tradition of performing arts Silk shows are to be inserted into the content during the show in order to attract audiences to have imagination along the way. Which can create gravity To the audience to know the meaning Can add value, which will be beneficial to consumers and traders Directly to explain, give meaning, communicate meaning And clients can understand the meaning of the source and importance

**Key words**: Identity, Tourism Promotion, Surin Province

**บทนำ**

ในเขตพื้นที่เอเชียตะวันออกเฉียงใต้ มีประชากรหลากหลายกลุ่มชาติพันธ์ เป็นพื้นที่อุดสมสมบูรณ์ทางทรัพยากรธรรมชาติและวัฒนธรรม ประเพณี ภาษา การแต่งกาย ความเชื่อและพิธีกรรม (เครือจิต ศรีบุญนาค. 2550 : 4-6) เมื่อมีการรวบกลุ่มชนย่อเกิดวัฒนธรรมอัตลักษณ์ของแต่งละกลุ่มชนที่ได้รับการสืบทอด และแนวความคิดด้านศิลปะ วิทยาการ ความเชื่อ แล้วนำมาเป็นส่วนหนึ่งของการดำเนินชีวิต ในด้าน อิงอาศัย การพึ่งพา การประดังตกแต่ง หรือแม้นแต่เป็นส่วนในการช่วยเสริมพลังทางบวกในด้านต่างๆได้ (ยโสธารา ศิริภาประภากรและคณะ, 2562 : 6-7) ดังนั้นหัตถกรรมที่มนุษย์ได้สร้างขึ้นนั้นยอมมีที่มาและความหมายเป็นฐานคติสำคัญในครั้งบรรพบุรุษบางสิ่งอาจตกทอดมาจากรุ่นสู่รุ่นในด้านความเชื่อจนกลายเป็นแนวคิดชุดการสร้างสรรค์ที่ไดเมาจากฐานคติความเชื่อในเรื่องราวเหล่านั้นเป็นสำคัญ (อัจฉรา ภาณุรัตน์. 2548 : 98) ดังจะเห็นได้จากแนวการดำเนินชีวิตของกลุ่มชาติพันธุ์จะเน้นและแสดงออกในลักษณะของพิธีกรรมความเชื่อ วรรณกรรม ขนบธรรมเนียมจารีตและประเพณี

อัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ที่มุ่งแสวงหาคำตอบโดยกระบวนการศึกษา วิจัย วิเคราะห์ ให้เป็นชุดความรู้เพื่อการนำไปใช้ ในด้านการสร้างสรรค์ทางมรดกภูมิปัญญาทางวัฒนธรรมท้องถิ่นที่มีมาและนำมาประยุกต์ใช้ ในงานประจำปีของกลุ่มชนที่มีศิลปะ การแสดง วรรณกรรม การเล่าเรื่องราว และศาสตร์แห่งลวดลายที่ปรากฏบนพื้นผิวของประเกือมเงิน เมืองสุรินทร์ ซึ่งจะเป็นเรื่องใหม่ ที่สร้างความน่าสนใจ แห่งวงการท่องเที่ยวเชิงวัฒนธรรม ได้อย่างลุ่มลึก มีประสิทธิภาพ และเพิ่มมูลค่า ความน่าสนใจ ได้ความหมาย ได้ความรู้ บอกเล่าเรื่องราวของบรรพบุรุษให้เป็นที่จดจารึกในจิตวิญญาณ ได้อย่างน่าสนใจ ดังนั้นการศึกษาวิจัย เรื่อง อัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ที่สามารถตอบได้ถึง 3 คำตอบใหญ่ๆ ได้อย่างน่าสนใจ คือ (1) ลวดลายของประเกือมเงิน (2) ความเชื่อและคำสอนที่ปรากฏในลายประเกือมเงิน (3) อัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ซึ่งเป็นการส่งเสริมด้านการท่องเที่ยวของจังหวัดสุรินทร์ และเป็นการสร้างอัตลักษณ์หนึ่งเดียวที่มีในจังหวัดสุรินทร์ ให้เกิดความน่าสนใจ อยากจับต้อง รู้ความหมาย มีที่มา โดยผ่านประเพณีประจำปีที่มีศิลปะการแสดง โชว์ผ้าไหม ประเกือมเงิน ทั้งมีการสอดแสรกเนื้อหาลงไปในขณะแสดง เพื่อดึงดูด ให้ผู้ชมได้เกิดจิตนาการไปพร้อมกันซึ่งสามารถสร้างแรงดึงดูดให้อย่างมากและผู้ชมรู้ความหมาย เป็นสามารถเป็นที่มาของมูลค่าเพิ่มที่มรดกภูมิปัญญาของบรรพบุรุษที่ถ่ายทอดเอาไว้ได้อย่างเกิดประสิทธิภาพสูงสุด จึงเป็นเรื่องหนึ่งที่ทำให้ผู้วิจัยเกิดความสนใจและต้องการวิจัยเรื่องนี้เพื่อให้คนรุ่นหลังได้รับทราบในสิ่งที่มีอยู่ และจับต้องทุกวันโดยเข้าใจความหมาย และมีประโยชน์ต่อกลุ่มผู้ประกอบการค้าด้านนี้โดยตรงที่จะอธิบาย ให้ความหมาย สื่อความหมายที่มาได้ และผู้มารับบริการสามารถเข้าใจความหมาย ที่มา ความสำคัญ ได้เช่นกัน

**วัตถุประสงค์การวิจัย**

1. เพื่อศึกษาลวดลายของประเกือมเงินของจังหวัดสุรินทร์

2. เพื่อศึกษาฐานคติความเชื่อ คำสอน ที่มีต่อลายประเกือมเงิน ของจังหวัดสุรินทร์

3. เพื่อศึกษาอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์

**ขอบเขตการวิจัย**

**ขอบเขตด้านเนื้อหา** ในการวิจัยครั้งนี้ได้กำหนดกรอบการศึกษา ที่มีต่อประเกือมเงิน ได้แก่ ลวดลาย ความเป็นมา อัตลักษณ์ จิตนาการและความหมายด้านคำสอน เพื่อเพิ่มมูลค่าและเป็นส่วนที่สามารถสนับสนุนประเพณีส่งเสริมการท่องเที่ยวของจังหวัดสุรินทร์ ได้แก่ ประเพณีใส่ประเกือม เรือมกันตรึม นุ่งผ้าไหมชาวสุรินทร์ และ ศิลปะการแสดงมรดกภูมิปัญญาทางวัฒนธรรมผ่าน เครื่องแต่กาย เป็นต้น

**ขอบเขตด้านกลุ่มผู้ให้ข้อมูล** ด้านกลุ่มผู้ให้ข้อมูลสำคัญแบ่งเป็น 4 กลุ่ม ซึ่งครบตาม

กรอบของการวิจัย ผู้วิจัยได้ทำการเลือกกลุ่มผู้ให้ข้อมูลหลักโดยวิธีการเลือกแบบเจาะจง (Purposive Selection) ตามความเชี่ยวชาญของปราชญ์ด้านหัตถกรรมเครื่องเงินโบราณในพื้นที่จังหวัดสุรินทร์ โดยได้เจาะจงเลือกผู้ให้ข้อมูลหลัก (Key Informants) โดยใช้เกณฑ์การมีความรู้ความเชี่ยวชาญในด้านภูมิปัญญาท้องถิ่นเมืองสุรินทร์และมีความรู้ด้านคำสอน ตามรายประเด็นดังนี้

1.1 กลุ่มปราชญ์ด้านหัตถกรรมเครื่องเงิน จำนวน 3 คน

1.2 กลุ่มปราชญ์ผู้รู้ด้านความเชื่อและคำสอน จำนวน 5 คน

1.3 กลุ่มผู้ประกอบการค้า จำนวน 15 คน

1.4 กลุ่มผู้บริโภค จำนวน 15 คน

รวมกลุ่มผู้ให้ข้อมูลทั้งสิ้น 37 คน

**ขอบเขตด้านพื้นที่** คือ บ้านเขวาสินรินทร์ อำเภอเขวาสินรินทร์ จังหวัดสุรินทร์

**วิธีดำเนินการวิจัย**

การศึกษาเรื่อง การศึกษาอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ได้เลือกวิธีเชิงคุณภาพ (Qualitative Research) ใช้เทคนิคการเก็บข้อมูล การสัมภาษณ์เชิงลึกและการสังเกต โดยการวิจัยลักษณะนี้ ผู้วิจัยได้กำหนดวิธีดำเนินการวิจัยไว้ ดังนี้

**1.ด้านเนื้อหา** ได้กำหนดด้านเนื้อหา โดยแบ่งออกเป็น 3 ด้านตามรายวัตถุประสงค์ เพื่อความสะดวกและชัดเจนในการเก็บรวบรวมข้อมูล

1.1 ขอบเขตด้านเนื้อหา ด้านลวดลายของประเกือมเงินของจังหวัดสุรินทร์ ได้แก่ ชื่อและประเภทของลาย ความเป็นมาของลาย เอกลักษณ์ของลาย ความหมายของลาย

1.2 ขอบเขตด้านความเชื่อและคำสอนที่ปรากฏในลายประเกือมเงิน ได้แก่ ความเชื่อที่มีต่อประเกือมเงิน คำสอนที่ได้จากประเกือมเงิน

1.3 ขอบเขตด้านอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ ได้แก่ อัตลักษณ์ของประเกือมเงิน ประเพณีท้องถิ่น งานประจำปี การท่องเที่ยวเชิงวันธรรมจังหวัดสุรินทร์ เป็นต้น

**2.กลุ่มผู้ให้ข้อมูล** ผู้ให้ข้อมูลสำคัญตามกรอบของการวิจัย ผู้วิจัยได้ทำการเลือกกลุ่มผู้ให้ข้อมูล โดยวิธีการเลือกแบบเจาะจง (Purposive Selection) ตามความเชี่ยวชาญของปราชญ์ด้านหัตถกรรมเครื่องเงินโบราณบ้านเขวาสินรินทร์ อำเภอเขวาสินรินทร์ จังหวัดสุรินทร์ โดยได้เจาะจงเลือกผู้ให้ข้อมูลหลัก (Key Informants) โดยใช้เกณฑ์การมีความรู้ความเชี่ยวชาญในด้านภูมิปัญญาด้านประเกือมเงินและมีความรู้ด้านคำสอนเกี่ยวกับท้องถิ่นโดยตรง

**3.พื้นที่การวิจัย** ได้กำหนดพื้นที่ในการทำการวิจัย คือ บ้านเขวาสินรินทร์ อำเภอเขวาสินรินทร์ จังหวัดสุรินทร์ โดยได้ทำการสำรวจพร้อมทั้งเก็บข้อมูลพื้นฐานด้านภูมิปัญญาท้องถิ่นในจังหวัดสุรินทร์ พื้นที่ได้เลือกเป็นกรณีศึกษา (Case Study) เป็นที่เป็นภูมิปัญญาท้องถิ่นด้านหัตถกรรมเครื่องเงินโบราณ ชุมชนแห่งนี้เป็นแหล่งภูมิปัญญาที่มีความโดดเด่นมีชื่อเสียงเป็นที่รู้จักกันดี โดยได้เลือกเอากลุ่มชาติพันธุ์เขมรสุรินทร์ เป็นกลุ่มที่มีความเป็นมาที่สำคัญและยาวนานที่มีอัตลักษณ์เฉพาะ ที่ได้สั่งสมและสืบทอดภูมิปัญญาพื้นบ้านด้านเครื่องเงิน ชุมชน มีการผลิตเครื่องประดับเงินในปัจจุบันเป็นแหล่งท่องเที่ยวทางวัฒนธรรมที่สำคัญแห่งหนึ่งของจังหวัดสุรินทร์

**การดำเนินการวิจัย**

1. ศึกษาข้อมูลสารสนเทศเพื่อสร้างกรอบแนวคิดการวิจัย ศึกษาจากเอกสารแนวคิดทฤษฏีและงานวิจัยที่เกี่ยวข้องเพื่อได้กรอบที่ชัดเจนครอบคลุมและตรงจุดในเรื่องที่จะศึกษา

2. สำรวจพื้นที่ ออกสำรวจชุมชนบ้านเขวาสินรินทร์ เพื่อดูสภาพบริบททั่วไปของพร้อมกับทำความรู้จักปราชญ์หัตถกรรมด้านประเกือมเงิน และผู้รู้ด้านคำสอน ความหมาย ความสำคัญ

3. เตรียมการเก็บข้อมูล โดยการติดต่อประสานงานไปยังปราชญ์พื้นบ้านด้านประเกือมเงินและผู้รู้ด้านคำสอนในท้องถิ่นเพื่อนัดแนะวันเวลา สถานที่

4. เก็บรวบรวมข้อมูล โดยการสัมภาษณ์ สังเกต โดยอัดเสียง ถ่ายภาพกิจกรรมที่เกี่ยวข้องการประดับลายประเกือม

5. การวิเคราะห์ข้อมูล โดยใช้สถานที่สงบฟังและทวนเทป ถอดเทป ถอดข้อค้นพบจากการสังเกต ประมวลผลเกลาออกมาเรียบเรียงเป็นประเด็นตามกรอบที่ศึกษา

**เครื่องมือและอุปกรณ์ที่ใช้ในการวิจัย**

การวิจัยนี้เป็นการวิจัยเชิงคุณภาพ (Qualitative research) ในลักษณะสำรวจและเก็บรวบรวมข้อมูลโดยใช้เทคนิคเชิงคุณภาพล้วนๆ ได้แก่ การสัมภาษณ์เชิงลึก การสังเกต ถือเป็นเครื่องมือหลักในการเก็บรวบรวมข้อมูลเชิงคุณภาพจากพื้นที่กรณีศึกษาด้านหัตถกรรม พร้อมกับการตรวจสอบข้อมูล โดยจะเข้าไปในพื้นที่ เพื่อทำการสำรวจ ค้นหา สังเกตและทำการสัมภาษณ์เชิงลึก เพื่อความสะดวกรวดเร็วและเป็นการป้องกันข้อผิดพลาดในการเก็บรวบรวมข้อมูล จึงได้ใช้อุปกรณ์เสริมอันเป็นสื่อเก็บข้อมูลอิเลคทรอนิกส์ที่ทันสมัย

**ตารางที่ 1 แสดงวิธีการเก็บรวบรวมข้อมูล**

|  |  |  |  |
| --- | --- | --- | --- |
| วัตถุประสงค์การวิจัย | อุปกรณ์ | การเก็บรวบรวมข้อมูล | ผู้ให้ข้อมูล |
| 1. ศึกษาลวดลายของประเกือมเงิน  ของจังหวัดสุรินทร์ | - กรอบการสัมภาษณ์  - กล้องถ่ายรูป  - เครื่องบันทึกเสียง  - ผู้วิจัย | - การสัมภาษณ์เชิงลึก  - การถ่ายรูป  - การบันทึกเสียง | - กลุ่มปราชญ์ด้านหัตถกรรมเครื่องเงิน |
| 2. ศึกษาฐานคติความเชื่อ คำสอน ที่มีต่อลายประเกือมเงิน ของจังหวัดสุรินทร์  3.เพื่อศึกษาอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์ | - กรอบการสัมภาษณ์  - กล้องถ่ายรูป  - เครื่องบันทึกเสียง  - ผู้วิจัย  -กรอบการสัมภาษณ์  -กล้องถ่ายรูป  -เครื่องบันทึกเสียง  -ผู้วิจัย | - การสัมภาษณ์เชิงลึก  - การถ่ายรูป  - การบันทึกเสียง  -การสัมภาษณ์เชิงลึก  -การถ่ายรูป  -การบันทึกเสียง  -การสัมภาษณ์เชิงลึก | - กลุ่มปราชญ์หัตถกรรมเครื่องเงิน  - ผู้อาวุโสหรือผู้รู้  ด้านความเชื่อและคำสอน  -กลุ่มปราชญ์หัตถกรรมเครื่องเงิน  -นักวิชาการด้านวัฒนธรรมและการท่องเที่ยว  -ผู้บริโภคและผู้ประกอบการค้า |

**การเก็บรวบรวมและการตรวจสอบข้อมูล**

โดยเทคนิคการเก็บข้อมูลเชิงคุณภาพ ผู้วิจัยได้ตรวจสอบคุณภาพของข้อมูล โดยวิธีการตรวจสอบแบบสามเส้า (Data Triangulation) อาศัยแหล่ง เวลา สถานที่ และบุคคลเพื่อพิสูจน์และทำการตรวจสอบมีความถูกต้องของข้อมูล ดังตารางการเก็บรวบรวมข้อมูลนี้ (สุภางค์ จันทวานิช. 2550 : 128-131)

ตารางที่ 2 แสดงเนื้อหาผู้ให้ข้อมูลและการเก็บรวบรวมข้อมูล

|  |  |  |  |
| --- | --- | --- | --- |
| ขอบเขตเชิงเนื้อหา | กรอบการสัมภาษณ์ | ผู้ให้ข้อมูล | การเก็บรวบรวม |
| 1.ลวดลายของประเกือมเงินของจังหวัดสุรินทร์  1.1 ชื่อและประเภทลาย  1.2 จิตนาการ  1.3 ความเป็นมา  1.4 ความหมาย  2. ความเชื่อและคำสอนในลายประเกือมเงินของจังหวัดสุรินทร์  2.1 ความเชื่อ  2.2 คำสอน  3.เพื่อศึกษาอัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์  3.1 อัตลักษณ์  3.2 ส่งเสริมเพิ่มเติมในท่องเที่ยวเชิงวัฒนธรรม  3.3 งานประจำปีจังหวัดสุรินทร์ | ลายชื่อว่าอะไรและเป็นลายประเภทไหน  ลายนี้จินตนาการมาจากอะไร  ลายนี้มีมีความมาอย่างไร  ลายนี้มีเอกลักษณ์อย่างไร  ลายนี้มีความหมายอะไร  ลายนี้มีความเชื่ออะไร  ลายนี้มีคำสอนในเรื่องอะไร  มีความเฉาพะตรงไหน  การท่องเที่ยวในจังหวัดสุรินทร์มีอะไรบ้าง  งานประจำปีท้องถิ่นที่สำคัญของจังหวัดสุรินทร์ | - กลุ่มปราชญ์พื้นบ้านด้านหัตถกรรมเครื่องเงิน  - ผู้อาวุโสผู้รู้ด้านความเชื่อและคำสอน  - กลุ่มปราชญ์พื้นบ้านด้านหัตถกรรมเครื่องเงิน  - ผู้อาวุโส  หรือผู้รู้ด้านความเชื่อ  และคำสอน  - กลุ่มปราชญ์พื้นบ้านด้านหัตถกรรมเครื่องเงิน  - ผู้บริโภค  -ผู้ประกอบการค้าประเกือมเงินสุรินทร์  -หน่วยงานที่เกี่ยวข้องในพื้นที่และงานประจำปี | - สัมภาษณ์เชิงลึก  - เอกสาร  - ถ่ายภาพ  - บันทึกเสียง  - สัมภาษณ์เชิงลึก  - เอกสาร  - ถ่ายภาพ  - บันทึกเสียง  - สัมภาษณ์เชิงลึก  - เอกสาร  - ถ่ายภาพ  - บันทึกเสียง |

**ผลการวิเคราะห์ข้อมูล**

1.**ลวดลายของประเกือมเงินโบราณจังหวัดสุรินทร์**

ลวดลายบนประเกือมเงินของจังหวัดสุรินทร์จากการศึกษาวิจัยนี้มีทั้งสิ้น 13 ลาย โดยการแกะลวดลายนี้ได้นำมาจาก (1) ธรรมชาติ พระจันทร์ พระอาทิตย์ ดอกไม้ที่เป็นมงคลด้านการดำเนินชีวิต (2) ความเชื่อที่มีต่ออำนาจเหนือธรรมชาติ คุณไสย เวทย์มนต์ และอำนาจลึกลับ (3) พลัง อำนาจที่ช่วยเสริมให้เกิดความโชคดี พลังทางบวก ความปลอดภัยและพลังในการดึงดูด เป็นต้น

ตามวัฒนธรรมท้องถิ่นพื้นบ้าน จังหวัดสุรินทร์ โดยเฉพาะบ้านเขวาสินรินทร์โดยส่วนใหญ่ และกลุ่มผู้ประกอบการค้า กลุ่มหัตกรรมเครื่องเงิน และครูบาอาจารย์ผู้คิดค้นลวดลายนั้นเป็นกลุ่มชาวไทยเชื้อสายเขมรโดยส่วนใหญ่ ดังนั้นการคิดค้นลวดลาย หรือ จึงผสมผสานกับความเชื่อโดยการแบ่งออกได้ 3 ประเภทใหญ่ๆ ได้แก่ (1) ลวดลายที่นำมาจากพืชตามวัฒนธรรมท้องถิ่น ได้แก่ ลายเม็ดมะยม ลายดอกพิกุล ลายกลีบบัว ลายฟักทอง (2) ลายที่ได้จากเครื่องใช้ในการทำมาหากิน คือ ลายร่างแห ลายตะขอ (3) ลายแทนภาษาศักดิ์สิทธิ์ อักษรขอม อักษรธรรม คำพูดศักดิ์สิทธิ์ ได้แก่ คือ เรียกว่าลายจาร (สุริยา คลังฤทธิ์, 2559 : 59)

**ลวดลายที่ได้จากการวิจัยที่เก็บมาทั้งหมด 13 ลาย ได้แก่**

ตารางที่ 2 การประยุกต์ใช้แอพพลิเคชั่นบนสามาร์ทโฟนตกแต่งภาพปะเกือม 13 ลายโบราณ

|  |  |  |
| --- | --- | --- |
| **ภาพต้นฉบับ** | **ภาพต้นฉบับ** | **ภาพต้นฉบับ** |
|  | | |
|  |  |  |
| **รำหอกโปรง** ตั้งโอ 3 ชั้น ทานตะวัน | | |
|  |  |  |
| **ไข่แมงดา ระเวียง รังแตน** | | |
|  |  |  |
| **ดอกปลึด 3 ชั้น โลด ดอกปลึก** | | |
|  |  |  |
| รำหอก ดอกตำลึง หอกโปร่ง | | |
| หอกโปร่ง | | |

**ลายประเกือม ใช้สำหรับสวมใส่เป็นเครื่องประดับ**

****

****

****เครื่องเงินบ้านเขวาสินรินทร์ จังหวัดสุรินทร์ จะมีเอกลักษณ์ประจำท้องถิ่นออกมาในลักษณะที่มี “ลูกประเกือม” โดยประเกือมได้รับอิทธิพลทางศิลปวัฒนธรรมมาจากกัมพูชา โดยมีลักษณะเป็นเม็ดกลมคล้าย “ลูกประคำ” ของไทย เพียงแต่ลูกประเกือมมักทำมาจากเม็ดเงิน มีรูปทรงกลม และมีหลายขนาด ในการผลิตเครื่องประดับเงินมักจะนิยมนำประเกือมมาร้อยเป็นส่วนหนึ่งของเครื่องประดับ เช่นสร้อยคอ ความโดดเด่นของประเกือม ถูกนำเสนอผ่านลวดลายต่างๆ ที่แกะสลักอยู่โดยรอบเม็ด เช่นลายถุงเงิน หมอน หกเหลี่ยม กรวย กระดุม ตะโพน ดอกบัว ตาราง และดอกพิกุลซึ่งการแกะสลักลูกประเกือม ถือเป็นภูมิปัญญาที่ผ่านการคิดค้นกรรมวิธีนำเอาแผ่นเงินบางๆ มาตีเป็นรูปต่างๆ พร้อมกับอัดครั่งไว้ภายในเพื่อทำให้สามารถแกะลายได้สะดวกและสวยงาม (ยโสธารา ศิริภาประภากรและคณะ, 2562 : 3-4)

**2. ความเชื่อและคำสอนในลายประเกือมเงิน ของจังหวัดสุรินทร์**

ลวดลายที่ปรากฏบนพื้นผิวของประเกือมเงิน มีความหมาย ปรัชญาทางความคิด วิถีชีวิต การพึ่งพาและการสื่อความหมาย ซึ่งเป็นอีกมิติหนึ่งที่น่าสนใจ และเป็นกลไกที่สามารถสร้างต่อยอด และมูลค้า ต่อวัตถุสิ่งนั้นได้อย่างน่าอัศจรรย์ (ปัญวลี เสริมทรัพย์และคณะ, 2561 : 184) การศึกษาและหาความหมายมิติวัฒนธรรม ทางสัญลักษณ์ หรือความหมายแฝงเชิงวัฒนธรรมในบริบทนั้นๆ สิ่งเหล่านี้ถือว่าเป็นสิ่งที่มีคุณค่าหรือเป็นมรดกทางภูมิปัญญาที่ตกทอดมาจากบรรพบุรุษแฝงนัยยะทางโลกทัศน์ทั้งทางฝ่ายโลกและวิญญาณ จึงถือได้ว่าผู้ค้นหาหรือถอดคำตอบในเรื่องนี้ก็จะสามารถเข้าถึงความคิดพื้นเมืองตามทัศนะความเชื่อและคำสอนที่ใช้เพื่อการดำเนินชีวิตของโลกและจักรวาลตามมุมมองหรือปรัชญาแบบวิญญาณนิยมหรือการนับถือสิ่งเหนือธรรมชาติของกลุ่มชาติพันธุ์เขมรโบราณ (สุริยา คลังฤทธิ์, 2559 : 58)

ผู้วิจัยต้องทำการศึกษา ให้ความเข้าใจเชิงลึกลงไปให้รู้ซึ้งถึงระบบความคิดและจิตนาการของผู้สร้างลาย ว่ามีความสัมพันธ์ถึงเรื่องใด และมีความเกี่ยวข้องกับสิ่งใดบ้าง ตั้งอยู่บนฐานความเชื่อของโลกและจักรวาล

ความเชื่อที่มีต่อ ประเกือมเงิน ในอดีตเป็นสิ่งที่เชื่อว่าเป็นเครื่องประดับที่แสดงถึงฐานะ จากการสัมภาษณ์ ครูป่วน เจียวทอง ช่างทำประเกือมเงิน ได้กล่าวว่า คนโบราณสมัยก่อนนั้นถ้ามีประเกือมใส่มักแสดงถึงคนผู้มีฐานะร่ำรวย และอาจเป็นขุนนาง สมัยนั้นใส่เป็นทองคำแท้ แต่พอมายุคหลังๆทองคำหาอยากมีราคามากขึ้น จึงเปลี่ยนมาทำจากเงินแท้ ถ้าพูดถึงความเชื่อนั้นคนเขมรโบราณเชื่อว่าประเกือมเป็นของสูง มีพลังอำนาจศักดิ์สิทธิ์สถิตอยู่ด้วยก่อนการสวมใส่มักมีการกล่าวมนต์ คาถา เพื่อเสริมให้เกิดพลังเพื่อป้องกันภัยอันตราย และภูตผีได้อีกด้วย และยังมีความเชื่อในเรื่องการสวมใส่เพื่อเพื่อความโชคดีอีกด้วย เช่นลายมะยม ก่อให้เกิดคนเมตตา มหานิยม ลายกลับบัวเป็นของสูงทำให้โชคดี มีความสุข และเทพ เทวดารักษาคุ้มครอง ดอกพิกุล เชื่อว่า เทวดารักษา และมีเสน่หามหานิยม ลายร่างแห เชื่อว่าป้องกันอำนาจชั่วร้ายและพลังสร้างสรรค์ทำให้เกิดความโชคดี (ยโสธารา ศิริภาประภากรและคณะ, 2562 : 5) ความเชื่อที่มีต่อประเกือมเงินนี้จะมีผลต่อวิถีชีวิต สะท้อนถึงคำสอนที่แฝงอยู่ภายใน ทั้งฐานคติ และสะท้อนถึงเหตุผลเชิงคำสอนด้านคุณธรรมจริยธรรม

**การวิจัยครั้งนี้ผู้วิจัยได้นำคำสอนที่สะท้อนจากลวดลายที่ได้ประเกือมเงินโบราณ 5 ลวดลายดังนี้**

**1.คำสอนที่ได้ประเกือมลายกลีบบัว**  บัวแสดงลักษณะถึง ความเรียวโค้ง ความโอนอ่อน ความพลิ้วไหว โค้งเว้า ความหมายสำคัญ ความอ่อนโยน ความอ่อนน้อมถ่อมตน การรู้จักสัมมาคารวะตรงกับคำสอนในทางพุทธศาสนาเรื่อง “คารวะตา” อันหมายถึงลักษณะอาการที่แสดงออกทางร่างกายวาจาและจิตใจอันแสดงถึงความยำเกรงและระลึกถึงบุญคุณของผู้ที่เราทำความเคารพอาจจะเป็นผู้มีอำนาจหรือมีบุญคุณ อันเป็นการนึกถึงคุณค่าหรือบุญคุณของที่เราทำการเคารพหรือบูชา

ประเกือมที่มีผลในระดับบุคคลชาวไทยเชื้อเขมร ในลักษณะการแนะนำ สั่งสอน ลูกหลานให้รู้จักความอ่อนน้อมถ่อมตนเพื่อให้เป็นคนมีสัมมาคารวะเชื่อฟังผู้หลักผู้ใหญ่ไม่ดื้อดึงเนื่องจากคุณธรรมข้อนี้ได้บ่งบอกว่าถ้าคนใดมีจิตใจที่อ่อนโยนไม่แข็งกระด้างทำให้เป็นที่รักของผู้พบเห็นจะไม่แสดงออกถึงลักษณะที่ไม่หยิ่งยโสโอหังหรือดูเหมือนลักษณะไม่เป็นมิตร

ประเกือมที่มีผลในระดับสังคมชาวไทยเชื้อเขมร การอยู่ร่วมกันของชาวไทยเชื้อสายเขมร ที่มองเห็นได้อย่างชัดเจนคือความเคารพยำเกรงผู้หลักผู้ใหญ่ จึงเป็นเหตุให้เยาวชนรุ่นหลังให้ความยำเกรงและเคารพนับถือ จึงทำให้สังคมชาวไทยเชื้อสายเขมรจะให้การเคารพกราบไหว้ผู้ใหญ่จนกระทั่งเกิดวัฒนธรรมประเพณีเฉพาะของชาวไทยเชื้อสายเขมร คือ ประเพณีเซ่นไหว้บูชาดวงวิญญาณบรรพบุรุษ แซนโดนตาสิ่งเหล่านี้จึงมีอยู่ในสังคมของชาวเขมรแต่โบราณกาลจวบจนปัจจุบันนี้

ตารางที่แสดงคำสอนจากสัญลักษณ์ธรรมชาติของประเกือมเงินลายกลีบบัว

(1) การตีความหมาย การมีสัมมาคารวะ ความอ่อนโยน ความอ่อนน้อมถ่อมตน ความนุ่มนวล การระลึกถึงบุญคุณ ความงามจากภายใน (2) คำสอนในวัฒนธรรม การดำเนินชีวิต ร่างกายที่แข็งแรงต้องมีจิตใจที่งดงามด้วยการเสริมแต่งเพื่อความสมบูรณ์ความแข็งแรงและความนุ่มนวล การเคารพนับถือกันการให้เกียรติกัน นำมาซึ่งความสุขในสังคมความอ่อนน้อมถ่อมตนเชื่อพังผู้ใหญ่ การมีสัมมาคารวะต่อผู้หลักผู้ใหญ่ความเย่อหยิ่งจะไม่เป็นที่รัก (3) ปรียบเทียบกับคำสอนในพุทธศาสนา คารวะตา (ความเคารพ) การบูชา การอ่อนน้อมถ่อมตน

การระลึกถึงบุญคุณ

**ลายที่ 2 ลายดอกพิกุล /คำสอนจากประเกือมลายดอกพิกุล** แนวคำสอนตามหลักของพุทธศาสนาเกี่ยวกับสมานัตตาอันเป็นคุณธรรมข้อหนึ่งที่สะท้อนออกมาจากประเกือมลายดอกพิกุล แสดงถึงความเท่ากันของกลีบแต่ละแฉก เป็นอัตลักษณ์เฉพาะของดอกพิกุลแสดงถึงความเท่ากัน ในด้านความหมาย ความหอมของดอกพิกุล แสดงถึงมารยาท ความประพฤติ และผู้อบรมสั่งสอนมาดี ย่อมมีกลิ่นหอมทวนลม ทั้งประกอบด้วยความกตัญญูรู้คุณเป็นเกียรติยศที่ทำให้เกิดชื่อเสียงได้ ดังนั้น ควรทำตนให้หอมเสมือนดอกพิกุล

คำสอนระดับบุคคล การดำเนินชีวิตของชาวไทยเชื้อเขมร จะสอนว่าการใช้ชีวิตของคนเราที่ควรเน้นมารยาท ความประพฤติ และผู้อบรมสั่งสอนมาดี ย่อมมีกลิ่นหอมทวนลม ทั้งประกอบด้วยความกตัญญูรู้คุณเป็นเกียรติยศที่ทำให้เกิดชื่อเสียงได้ ดังนั้น ควรทำตนให้หอมเสมือนดอกพิกุล

คำสอบระดับสังคม เป็นคำสอนถึงความเท่าเทียมกันความเสมอภาคกันของความเป็นมนุษย์ในสังคมโดยมองว่า ถ้าสังคมมีความเสมอภาคเท่าเทียมกันแล้วสังคมก็จะเกิดระเบียบเรียบร้อยมีสันติสุข ไม่เกิดการเลือกปฏิบัติหรือการดูหมิ่นเหยียดหยามกันจากความแตกต่างไม่ว่าจะเป็นเชื้อชาติ ภาษา เผ่าพันธุ์ ฐานะ ตำแหน่งหน้าที่การงานรวยหรือจนชนชั้นในสังคม จึงทำให้เกิดความเคารพซึ่งกันและกัน

1. การตีความหมาย ความเท่าเทียมกันความเสมอภาคกัน ความสมดุลในองค์ประกอบความสม่ำเสมอการครอบคลุม (2) คำสอนในวัฒนธรรมการดำเนินชีวิต คือ การเป็นคนซึ่งตรงไม่หน้าไหว้

หลังหลอกการอยู่รวมกันด้วยการปฏิบัติต่อกันอย่างสม่ำเสมอเท่าเทียมกันความเสมอภาคของความเป็นมนุษย์การไม่ดูหมิ่นเหยียดหยามกันจากความแตกต่างของมนุษย์ (3) เปรียบเทียบกับคำสอนในพุทธศาสนา คือ สมานัตตา

ความเสมอต้นเสมอปลาย แนวทางการปฏิบัติตนให้เสมอต้นเสมอปลาย การทำดีต่อกันและกัน

**3 ลายร่างแห** ความเชื่อเกี่ยวกับการใช้ประเกือมเงินโบราณลายร่างแห การสวมใส่ประเกือมลายร่างแห เมื่อสวมใส่แล้วเชื่อว่าจะแคล้วคลาดปลอดภัยจากอันตรายทั้งหลายตามความเชื่อ เช่น ภูต ผี ปีศาจรวมถึงการครอบคลุมไปถึงการป้องกันหรือความคุ้มครองจากไสยศาสตร์ มนต์ดำ ที่มองไม่เห็นด้วยตาเปล่า (สุริยา คลังฤทธิ์, 2559)

**คำสอนจากประเกือมลายร่างแห** กับสัญลักษณ์ แสดง ปม ตาข่ายเชื่อมประสานกัน กับดัก การยึดหยุ่น การคลี่คลาย ความหมาย บอกถึง ปมปัญหาชีวิตของมนุษย์ ความเดือนร้อนวุ่นวาย แหให้ความหมายถึงเสมือนกับดักเมื่อคนหลงติดอยู่กับปัญหาและแหเวลาใช้ต้องหว่านเพื่อให้คลุมปลาเปรียบเสมือนว่ามนุษย์ถูกปกคลุมโดยปัญหาความยุ่งยากต่างๆ เหล่านี้

คำสอนเกี่ยวกับการดำเนินชีวิตประจำวัน เป็นคำสอนย้ำเตือนในชีวิตประจำวันในการดำเนินชีวิต ที่มีปัญหาอันเป็นต้นเหตุให้เกิดความเดือดร้อนเนื้อร้อนใจ ความวุ่นวายที่เกิดขึ้น เหมือนตาข่ายที่ปกคลุมให้ตั้งสติไว้คิดให้รอบคอบ ละเอียดถี่ถ้วน ก่อนลงมือแก้ปัญหาใดๆ จะต้องใช้สติปัญหาให้มากคิดให้ละเอียดถี่ถ้วนว่าอะไรเป็นสาเหตุของปัญหาจริงๆ แล้วลงมือแก้ไปตามนั้นให้ตรงกับสาเหตุของปัญหาอย่าทำอะไรผลีผลามเพราะจะยิ่งเลวร้ายไปกันใหญ่เหมือนปลาถูกตาข่ายแหยิ่งดิ้นก็ยิ่งติดหรือเจ็บตัวสอนให้มองอย่างประเสริฐมองตามหลักเหตุผลที่ควรจะเป็นด้วยวิธีการที่ถูกต้องสมควร (แสง จันทร์งาม. 2551 : 250-251)

(1)การตีความหมาย ปมปัญหาชีวิตของมนุษย์ ความวุ่นวายที่ยากจะหนีพ้นความเดือดร้อนในการดิ้นรนการติดกับหลุมพรางของปัญหา การยึดติดกับปัญหา กับดักการหลงกลปัญหา การเกี่ยวกับและสาเหตุของปัญหา

(2) คำสอนในวัฒนธรรมการดำเนินชีวิต การคิดให้ละเอียดถี่ถ้วนเพื่อแก้ปัญหาต่างๆ ที่คลุมชีวิตของมนุษย์ให้มองว่าปัญหาทุกอย่างมีปมมีทางออกสามารถแก้ไขได้ชีวิตมนุษย์มีปมปัญหายากที่จะหนีพ้นเหมือนแหที่คลุมไว้ ดังนั้นจะต้องมองปัญหาให้ออกหาสาเหตุของปัญหาทีแท้จริงและแก้ให้ถูกจุด (3) เปรียบเทียบกับคำสอนในพุทธศาสนา สติสัมปชัญญะ โยนิโสมนสิการ อริยสัจ 4 เป็นต้น

**ลายที่ 4 ลายเม็ดมะยม** ความเชื่อที่มีต่อประเกือมเงินลายเม็ดมะยมประเกือมลายเม็ดมะยม เมื่อสวมใส่จะเกิดความสิริมงคล เป็นที่นิยมชมชอบรักใคร่ของคนทั่วไป มีชื่อเสียง เกิดความก้าวหน้า ร่มเย็นอยู่เย็นเป็นสุข (สุริยา คลังฤทธิ์, 2559)

คำสอนจากประเกือมลายเม็ดมะยม สัญลักษณ์ แสดงถึง สองมิติ ด้านลึกและด้านนูน ภายนอกและภายใน มองเห็นและไม่เห็น มีความหมาย บอกถึงการมองให้ครอบคลุม ให้มองสองด้าน ได้แก่ ร่างกายและจิตใจ

สัญลักษณ์ธรรมชาติของประเกือมเงินลายเม็ดมะยม

(1)การตีความหมาย ความลุ่มลึก ความโค้งมน รอยลึกของเม็ด (2)คำสอนในวัฒนธรรมการดำเนินชีวิต การมองโลกอย่ามองเพียงภายนอกอย่างเดียวให้มองถึงภายในจิตใจด้วย อย่าทำตัวข้างนอกสดใส ข้างในเป็นโพรง ข้างนอกดีแล้วเหมือนร่างกาย ก็ให้จิตใจดีงามด้วย ความงดงามออกมาจากภายในภายนอกแสดงอย่างไรก็มาจากภายในที่เป็นอย่างนั้น (3) เปรียบเทียบกับคำสอนในพุทธศาสนาคุณธรรม (ความดีงามทั้งหลาย) อิทัปปัจยตา (ความเกี่ยวเนื่องกันปัจจัยอาศัยกัน)

**ลายที่ 5 ลายเม็ดจาร**

 ความเชื่อในเรื่องการป้องกันภูตผีปีศาจ เมื่อสวมใส่แล้วจะเกิดแคล้วคลาดปลอดภัย เสริมสิริมงคลแก่ผู้สวมใส่

สัญลักษณ์ แสดงถึง ความหมายหรือตัวแทนที่ปรากฏของลายจาร ได้แก่ (1) การตีความหมาย ทรงสามเหลี่ยม

ทรงสี่เหลี่ยม สัญลักษณ์แทนตัวอักขระ (2) คำสอนในวัฒนธรรมการดำเนินชีวิต สอนว่าชีวิตไม่ได้แน่นอนอะไรมีขึ้นมีลงมีได้มีเสีย การให้มั่นทำแต่สิ่งดีๆ เอาไว้เพราะความดีทำได้หลายอย่าง ให้มีจิตใจที่มั่นคงเป็นหนึ่งมีสมาธิ ให้มีสติระลึกรู้เวลาทำอะไรดีไม่ดีคนเราอยู่ได้เพราะการเป็นคนที่ดีจริง คนดีจริงจะได้รับการสรรเสริญ (3) เปรียบเทียบกับคำสอนในพุทธศาสนา คือ พระรัตนตรัย อริยสัจ 4 ไตรลักษณ์ เป็นต้น

**3.อัตลักษณ์ประเกือมเงินกับประเพณีส่งเสริมการท่องเที่ยวของจังหวัดสุรินทร์**

ลวดลายของประเกือมเงิน ได้บอกถึงเอกลักษณ์ และอัตลักษณ์ที่มีเฉพาะในท้องถิ่นที่นี้ ลวดลายประเกือมที่สามารถบอกความหมายเชิงทั้งด้านความเชื่อ การนำมาสร้างสรรค์ ตามบริบทวัฒนธรรมของจังหวัดเมืองสุรินทร์ ดังนั้น ลวดลาย สามารถแบ่งเป็น 3 ประเภท ได้แก่ (1)ลวดลายพืชในวัฒนธรรมท้องถิ่น (2) ลวดลายจากเครื่องใช้ในวิถีชีวิตประจำวัน (3) ลวดลายแทนภาษาศักดิ์สิทธิ์ ความเชื่อและคำสอนที่ปรากฏในลายประเกือมเงิน ของจังหวัดสุรินทร์ ฐานคติความเชื่อเกี่ยวกับลายประเกือมตามแนววิถีชีวิตวัฒนธรรม ได้แก่ (1) ลายกลีบบัว ได้คติความเชื่อมาจากเครื่องหมายของการบูชาหรือสัญลักษณ์ศักดิ์สิทธิ์ (2) ลายเม็ดมะยมได้คติความเชื่อมากจากสัญลักษณ์นิยมหรือความมีเมตตามหานิยม (3) ลายดอกพิกุลได้คติความเชื่อมาจากเครื่องหมายของการบูชาในพิธีกรรม (4) ลายร่างแห ลวดลายที่แทนคติความเชื่อว่าเครื่องหมายในการป้องกันภูตผีปิศาจ (5) ลายจาร ลวดลายแทนภาษาศักดิ์สิทธิ์ได้คติจากความเชื่อเกี่ยวกับการป้องกันหรือแคล้วคลาดโดยใช้คาถาอาคม

อัตลักษณ์” (Identity) คุณลักษณะเฉพาะตัว ซึ่งเป็นตัวบ่งชี้ของลักษณะเฉพาะของสิ่งที่มีอยู่ในพื้นที่ สังคม มีคุณลักษณะที่ไม่ทั่วไปหรือสากลกับสังคม คือ ลักษณะที่ไม่เหมือนกับของคนอื่นๆ “อัตลักษณ์” มาจากภาษาบาลีว่า อตฺต + ลักษณ โดยที่ “อัตตะ” มีความหมาย เฉพาะที่ที่มีอยู่ในพื้นที่นั้นเอง แนวคิดพัฒนา รูปแบบใหม่ในงานประเพณีส่งเสริมการท่องเที่ยวของจังหวัดสุรินทร์ จากเดิมที่เน้นผลักดันสินค้าไปขายนอกชุมชนโดยหน่วยงานภาครัฐ จึงได้นำแนวคิด การพัฒนาผลิตภัณฑ์ OTOP จากการดึงเสน่ห์ภูมิปัญญาท้องถิ่น วิถีวัฒนธรรม เพื่อให้ผู้มาเยือน มาท่องเที่ยวในชุมชน และเป็นการกระจายสินค้าเพื่อให้เกิดรายได้ มีอาชีพเสริม ที่สำคัญ จะส่งผลทำให้เกิดความอบอุ่นในครอบครัว ลดการไปจำหน่ายสินค้านอกชุมชน ดังนั้น การดำเนินงานตามโครงการชุมชนท่องเที่ยว OTOP นวัตวิถี เป็นการผสมผสานแนวความคิดสร้างสรรค์ เชื่อโยงการท่องเที่ยวและบริการเพื่อเสริมสร้างเศรษฐกิจและความเข้มแข็งขอชุมชนให้มีความมั่นคงยั่งยืน เท่านั้น แต่ยังขาดการนำเสนอความสำคัญ ความหมาย ที่มา ของประเกือมเงินในการแสดงงานประจำปี ที่สำคัญเพื่อช่วยให้ความหมาย กว่าจะมาเป็นลวดลายที่ต้องผ่านจิตนาการของครูช่างเป็นสำคัญ

แนวทางการส่งเสริม มีดังนี้

1.อัตลักษณ์ของประเกือมเงิน จังหวัดสุรินทร์ ทำด้วยมือ และยังใช้เทคนิคการทำแบบโบราณอยู่

2.อัตลักษณ์ด้านลวดลาย ที่นำมา มีที่มาความหมายและความสำคัญต่อผู้สวมใส่เป็นสำคัญ

3.ประเกือมเงิน สามารถเล่าที่มา การผสมผสาน ผ่านเรื่องเล่าบนเวทีการแสดงงานประจำปีที่สำคัญของจังหวัดสุรินทร์ได้ เช่น งานแสดงผ้าไหมที่ต้องใส่ประเกือมเงิน งานรำบวงสรวงพระยาสุรินทร์ภักดีศรีณรงค์จางวางเจ้าเมืองสุรินทร์ ประจำปี งานช้าง งาน แสง สีเสียงตามปราสาทขอมที่มีการจัดงานแสดงตามพื้นที่ที่สำคัญ เป็นต้น

**สรุปผลการวิจัย**

ประเกือมเงิน ได้แสดงให้เห็นถึงความเป็นอัตลักษณ์ของพื้นที่บ้านเขวาสินรินทร์ได้อย่างเห็นได้ชัด และเป็นการแสดงตัวตนของชาวไทยเชื้อสายเขมร ผ่านลวดลายประเกือมเงิน ที่จินตนาการบนฐานความเชื่อเป็นมรดกทางวัฒนธรรมพื้นเมืองสุรินทร์ ความสำคัญของการวิจัยแนววัฒนธรรมไว้ว่านอกจากจะได้องค์ความรู้แล้วยังได้ความเข้าในถึงจิตวิญญาณของคนที่เป็นเจ้าของวัฒนธรรมด้วยการวิจัยทางวัฒนธรรม ผู้คนส่วนใหญ่ขาดความภูมิใจในมรดกอันล้ำค่าอย่างน่าเสียดาย การวิจัยทางวัฒนธรรมเป็นสิ่งที่ท้าทายเพราะการได้มาซึ่งข้อมูลนั้นจะต้องไปเป็นส่วนหนึ่งของวัฒนธรรมนั้นๆ และยังเชื่อว่าการวิจัยทางวัฒนธรรมนั้นนอกจะได้ข้อมูลแล้วยังได้ความเป็นวิญญาณผสมเข้าไปด้วย อันหมายถึงหัตถกรรมท้องถิ่นที่ถ่ายทอดจากบรรพบุรุษ ความเป็นอัตลักษณ์หรือตัวตน ความคิด ผ่านลวดลายบนประเกือมเงินได้คิดขึ้น จินตนาการบนฐานความเชื่อเพื่อความเป็นสิริมงคล ถือว่าเป็นมรดกทางวัฒนธรรมที่เป็นเอกลักษณ์เฉพาะถิ่นสิ่งเหล่านี้ น่าจะมีการเล่าความหมาย ที่มา การผสมผสาน และการนำมาใช้ เพื่อให้ผู้ชมเกิดความน่าสนใจ รู้ความหมาย และอาจเป็นส่วนหนึ่งของการให้ความสำคัญมากกว่าที่เป็นอยู่ได้ โดยผ่านเวทีงานประจำปี เทศกาล การแสดงแสงสีเสียง เป็นต้น

**ข้อเสนอแนะการวิจัย**

1.ข้อเสนอแนะในการนำไปใช้ประโยชน์

1.1 ควรสร้างเป็นฐานข้อมูลสารสนเทศเพื่อการสืบค้น ที่เกี่ยวข้องกับลวดลายประเกือม ที่มา ความสำคัญ การผสมผสาน แก่ผู้สวมใส่ เพื่อเผยแพร่องค์ความรู้แนวลึกด้านวัฒนธรรมท้องถิ่น

1.2 ควรนำองค์ความรู้จากการวิจัยไปสร้าง หรือเสริมเข้าในศิลปะการแสดงพื้นบ้านที่มีการเล่าเรื่องราว ลวดลาย ที่มาของประเกือมเงิน ผ่านศิลปะการแสดง

2.ข้อเสนอแนะในการวิจัยครั้งต่อไป

2.1 ควรมีการศึกษาเพิ่มเติมถึงลวดลายทั้งหมด แบ่งเป็นเอกสารชุด มรดกภูมิปัญญาท้องถิ่น

2.2 ควรมีการศึกษาเจาะลึก ถึงที่มา จิตนาการ ความหมายของการนำใช้ เพื่อจะได้นำมาเป็นสื่อการนำเสนอผ่านงานประเพณี และการแสดงเพื่อให้เข้าใจความหมาย ที่มา และจิตนาการของครูช่าง

**เอกสารอ้างอิง**

เจริญ ไวรวัจนกุล. (2541). “ประวัติศาสตร์สุรินทร์ : การศึกษาเชิงชาติพันธุ์วิทยา.” ใน **การประชุมทางวิชาการเรื่องวิธีวิทยาการวิจัยทางประวัติศาสตร์ท้องถิ่น : กรณีศึกษาจังหวัดสุรินทร์.** สุรินทร์ : ศูนย์ศิลปวัฒนธรรม สถาบันราชภัฏสุรินทร์.

ธวัช ปุณโณทก. (2548). **การศึกษากลุ่มชาติพันธุ์ในประเทศไทย : กรณีศึกษาไทยกวย.** สุรินทร์ : มหาวิทยาลัยราชภัฏสุรินทร์.

สุริยา คลังฤทธิ์. (2559). **ลวดลายและคำสอนในประเกือมเงินของจังหวัดสุรินทร์.** หลักสูตรศิลปศา

สตรมหาบัณฑิต สาขาวิชาการวิจัยเพื่อพัฒนาท้องถิ่น. บัณฑิตศึกษา มหาวิทยาลัยราชภัฏ

สุรินทร์

พันธวิทย์ ยืนยิ่ง (2543). **การพัฒนาหลักสูตรหัตถกรรมพื้นบ้านการทำเม็ดประเกือมของชุมชน บ้านสะดอ.** วิทยานิพนธ์มหาบัณฑิต มหาวิทยาลัยราชภัฏสุรินทร์.

ศิริ ผาสุก. (2536). **สุรินทร์มรดกโลกทางวัฒนธรรมในประเทศไทย.** เอสแอนด์จีกราฟฟิค, กรุงเทพมหานคร.

อมรา พงศาพิชญ์. (2541). **วัฒนธรรมศาสนาและชาติพันธุ์ : วิเคราะห์สังคมไทยแนวมานุษยวิทยา.** กรุงเทพฯ : จุฬาลงกรณ์มหาวิทยาลัย.

Geertz, Clifford. (1963) **Agriculturat Involution : the Process of Ecological Change in Indonesia.** The Regents of the University of California.

Green, Gillian. (2003). **Traditional Textiles of Cambodia Cultural Threads And Material Heritage.** Bangkok : Amarin Printing and Publishing.

ยโสธารา ศิริภาประภากร, สำเริง อินทยุง, สุริยา คลังฤทธิ์, พระวัชระ วชิรญาโณ, (2562). **“ประเกือม”อิทธิพลบทบาทและฐานคติความเชื่อของกลุ่มชาวไทยเขมรจังหวัดสุรินทร์**, การประชุมวิชาการระดับชาติศรีโคตรบูนณ์ศึกษา (ครั้งที่ 1) “และสายน้ำโขงกับงานวัฒนธรรมศึกษาเพื่อพัฒนาท้องถิ่น” มหาวิทยาลัยนครพนม จังหวัดนครพนม

ยโสธารา ศิริภาประภากร, สุพัตรา วะยะลุน, สุทัศน์ ประทุมแก้ว .(2562). **“ปะเกือมเงิน”สุนทรย์**

**ทางจิตวิญญาณกับภูมิปัญญามรดกทางวัฒนธรรมที่สำคัญของ จังหวัดสุรินทร์**, โครงการ

ประชุมวิชาการระดับชาติ (ในวาระครบรอบ 45 ปีแห่งการสถาปนา) คณะมนุษย์และ

สังคมศาสตร์ มหาวิทยาลัยสงขลานครินทร์ วิทยาเขตปัตตานี “ดินแดนแฟนตาซี

ความจริงและจิตนาการ ในสังคมดิจิทัล”

1. รองผู้อำนวยการสำนักงานสำนักปฏิบัติธรรมประจำจังหวัดสุรินทร์ / พระพุทธศาสนา /มหาจุฬาลงกรณราชวิทยาลัย วิทยาเขตสุรินทร์ / Email : [yasotharar.s@gmail.com](mailto:yasotharar.s@gmail.com) / 088-7147526 [↑](#footnote-ref-1)